สรรพากร พร้อมเสนอมาตรการภาษีกระตุ้นเศรษฐกิจให้กับรัฐบาลใหม่ ยันยังไม่ไม่มีนโยบายเพิ่มภาษีมูลค่าเพิ่ม(VAT)
สรรพากร พร้อมเสนอมาตรการภาษีกระตุ้นเศรษฐกิจให้กับรัฐบาลใหม่ ยันยังไม่ไม่มีนโยบายเพิ่มภาษีมูลค่าเพิ่ม(VAT) นายเอก?นิติ? นิติ?ทัณฑ์?ประภาศ? อธิบดี?กรมสรรพากร?กล่าวว่า กรมสรรพากรได้วิเคราะห์ ศึกษาข้อมูลด้านภาษีในหลากหลายด้านตามสถานการณ์เศรษฐกิจปัจจุบัน เพื่อเตรียมเสนอให้กับรัฐบาลใหม่พิจารณาใช้ตามความเหมาะสม โดยเฉพาะมาตรการทางภาษีในการกระตุ้นเศรษฐกิจโดยกรมสรรพากร? ได้มีการศึกษามาตราการต่าง ๆ ที่จะนำเสนอออกมาใช้อย่างรอบด้านเพื่อหาผลลัพท์ที่ดีที่สุดที่สามารถกระตุ้นเศรษฐกิจโดยไม่กระทบกับเสถียรภาพของประเทศ หรือรายได้ของชาติในภาพรวม ขณะที่ภาษีมูลค่าเพิ่ม หรือ VAT นั้น ยังไม่มีแนวคิดที่จะปรับอัตราขึ้น เนื่งจากปัจจุบันที่จัดเก็บอยู่ที่ร้อยละ 7 นั้นยังคงมีความสอดคล้องกับสภาพเศรษฐกิจในขณะนี้อยู่ ทั้งนี้ในช่วง 8 เดือนแรกของปีงบประมาณ 2562(ตุลาคม 61 -พฤษภาคม 62) กรมฯสามารถจัดเก็บภาษีได้จำนวน 1,220,000 ล้านบาท เกินเป้าไป 38,000 ล้านบาท โดยมีปัจจัยมาจากการจัดเก็บ?ภาษีปิโตรเลียม การปรับเปลี่ยนกระบวนการดิจิทัลและการจัดเก็บข้อมูล ทำให้จัดเก็บรายได้ได้สูงขึ้น โดยเฉพาะภาษีเงินได้บุคคลธรรมดา และนิติบุคคล โดยคาดการณ์ว่าในช่วงครึ่งหลังของปีงบประมาณที่เหลืออยู่ การจัดเก็บอาจจะทำไม่ได่ตามเป้าหมาย จากปัจจัยภาวะเศรษฐกิจทั้งในและต่างประเทศ ที่มีทิศทางขยายตัวแบบชะลอตัวลง ผลจากสงครามการค้าที่กระทบภาคส่งออก